
ΜΕΛΕΤΗ


Συνδρομές για την ανανέωση του Antivirus, 
του Συστήματος Διαχείρισης Η/Υ και 
του Τείχους Προστασίας













Οι κωδικοί CPV των υπηρεσιών είναι οι παρακάτω:
79980000-7: Υπηρεσίες συνδρομών - Subscription services
48761000-0: Πακέτα λογισμικού αντιιικής προστασίας - Anti-virus software package
48219300-9: Πακέτα λογισμικού διαχείρισης - Administration software package.
72253200-5: Υπηρεσίες υποστήριξης συστημάτων πληροφορικής - Systems support services

1. ΤΕΧΝΙΚΗ ΕΚΘΕΣΗ


Η παρούσα μελέτη προβλέπει τη δαπάνη για τις συνδρομές για την ανανέωση του συστήματος Antivirus κεντρικής διαχείρισης της εταιρίας ESET, του συστήματος διαχείρισης Η/Υ (EndPoint Central Security) της εταιρίας Manage Engine, καθώς και του τείχους προστασίας και λοιπών συσκευών της εταιρίας Fortinet, όπως περιγράφονται αναλυτικά στην τεχνική περιγραφή. Για το σκοπό αυτό έχει εγγραφεί στον προϋπολογισμό του Δήμου έτους 2024 η παρακάτω πίστωση:
	ΑΑ
	ΚΩΔΙΚΟΣ
	ΤΙΤΛΟΣ
	ΠΙΣΤΩΣΗ

	[bookmark: _Hlk511372157]1
	00-6453.014
	ΣΥΝΔΡΟΜΕΣ ΓΙΑ ΤΗΝ ΑΝΑΝΕΩΣΗ ΤΟΥ ANTIVIRUS, ΤΟΥ ΣΥΣΤΗΜΑΤΟΣ ΔΙΑΧΕΙΡΙΣΗΣ Η/Υ ΚΑΙ ΤΟΥ ΤΟΙΧΟΥΣ ΠΡΟΣΤΑΣΙΑΣ.
	82.000,00


[bookmark: OLE_LINK134][bookmark: OLE_LINK135][bookmark: OLE_LINK136][bookmark: OLE_LINK15][bookmark: OLE_LINK16]
Το συνολικό τίμημα της μελέτης ανέρχεται στο ποσό των €80.017,20 συμπεριλαμβανομένου του ΦΠΑ 24%, ήτοι καθαρό ποσό €64.530,00 και ΦΠΑ €15.487,20.
Η διάρκεια των συνδρομών αναφέρεται στον Ενδεικτικό Προϋπολογισμό και αναλυτικά στην Τεχνική Περιγραφή. Οι τιμές προέκυψαν λαμβάνοντας υπόψη τις ανάγκες του Δήμου, τις παρεχόμενες υπηρεσίες προηγούμενων ετών, καθώς και μετά από έρευνα αγοράς, πάντα με γνώμονα την ελαχιστοποίηση του κόστους και, παράλληλα, την εξασφάλιση της λειτουργικότητας και της αξιοπιστίας των πληροφοριακών συστημάτων ασφαλείας των υποδομών του Δήμου μας.
	
Ο Συντάξας
	
Ο Προϊστάμενος του Τμ. Πληροφορικής
	Μ.Ε.Δ, 
Η Αναπληρώτρια Προϊστ/νη 
της Δ/νσης Διοίκησης και Ανθρώπινου Δυναμικού

	


	
	

	Νικόλαος Παπαϊωάννου
Ηλ/κός Μηχ/κός ΤΕ /Α’
	Νικόλαος Παπαϊωάννου
Ηλ/κός Μηχ/κός ΤΕ /Α’
	Αικατερίνη Τριβέλλα
ΠΕ ΔΙΟΙΚΗΤΙΚΟΥ-ΟΙΚΟΝΟΜΙΚΟΥ /Α’

	Τίτλος Μελέτης:
Συνδρομές για την ανανέωση του antivirus, του συστήματος διαχείρισης Η/Υ και του τείχους προστασίας




2. ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ (Ευρώ)

Συνοπτικός ενδεικτικός προϋπολογισμός
	[bookmark: OLE_LINK40][bookmark: OLE_LINK41]Ομάδα
	Συνοπτική περιγραφή υπηρεσιών
	Ποσό
	Ποσό+ΦΠΑ

	Συνδρομή για την ανανέωση του Antivirus (20 μήνες).
	12.780,00
	15.847,20

	Β
	Συνδρομή για την ανανέωση του συστήματος διαχείρισης Η/Υ (2 έτη).
	28.750,00
	35.650,00

	Γ
	Συνδρομές για την ανανέωση του τείχους προστασίας κλπ (20 μήνες).
	23.000,00
	28.520,00

	Σύνολο :
	64.530,00
	

	ΦΠΑ 24% :
	15.487,20
	

	Γενικό Σύνολο :
	80.017,20
	80.017,20




Αναλυτικός ενδεικτικός προϋπολογισμός, Ομάδα Α 
Συνδρομή για την ανανέωση του Antivirus

	[bookmark: OLE_LINK48][bookmark: OLE_LINK49]ΑΑ
	Περιγραφή Υπηρεσίας
	Άδειες
	Τιμή
	Σύνολο

	Α1
	Συνδρομή για την ανανέωση του Antivirus.
	600
	21,30
	12.780,00

	Σύνολο:
	12.780,00

	ΦΠΑ 24%:
	3.067,20

	[bookmark: _Hlk484614950]Γενικό Σύνολο Α ομάδας:
	15.847,20




Αναλυτικός ενδεικτικός προϋπολογισμός, Ομάδα Β
Συνδρομή για την ανανέωση του συστήματος διαχείρισης Η/Υ

	ΑΑ
	Περιγραφή Υπηρεσίας
	Ποσό

	Β1
	Συνδρομή για την ανανέωση του συστήματος Manage Engine EndPoint Central Security, για έως 600 Η/Υ και 8 τεχνικούς.
	28.750,00

	Σύνολο:
	28.750,00

	ΦΠΑ 24%:
	6.900,00

	Γενικό Σύνολο Β ομάδας:
	35.650,00





Αναλυτικός ενδεικτικός προϋπολογισμός, Ομάδα Γ
Συνδρομές για την ανανέωση του τείχους προστασίας κλπ

	ΑΑ
	Περιγραφή Υπηρεσίας
	Ποσό

	Γ1
	Συνδρομή για την ανανέωση των δυο συστημάτων τείχους προστασίας (firewall) τύπου FortiGate-500E.
	18.400,00

	Γ2
	Συνδρομή για το σύστημα ανάλυσης και διαχείρισης τείχους προστασίας τύπου FortiAnalyzer (VM, 5GB/Day).
	1.800,00

	Γ3
	Συνδρομές για την ανανέωση του συστήματος τείχους προστασίας και των λοιπών συσκευών τύπου Fortinet του ασύρματου δικτύου WiFi4EU.
	2.800,00

	Σύνολο:
	23.000,00

	ΦΠΑ 24%:
	5.520,00

	Γενικό Σύνολο Γ ομάδας:
	28.520,00




Κάθε υποψήφιος ανάδοχος μπορεί να υποβάλει μόνο μία προσφορά, η οποία θα περιλαμβάνει μια ή περισσότερες ή όλες από τις παραπάνω τρεις ομάδες του συνοπτικού ενδεικτικού προϋπολογισμού. 
Εναλλακτικές προσφορές δεν γίνονται αποδεκτές. Η αξιολόγηση των οικονομικών προσφορών θα γίνει ξεχωριστά ανά ομάδα υπηρεσιών. Ο Δήμος μπορεί να κατακυρώσει την κάθε ομάδα σε διαφορετικό ανάδοχο.
Οι ενδεικτικές τιμές των επιμέρους υπηρεσιών δεν είναι δεσμευτικές για τους υποψήφιους αναδόχους. Όμως, το συνολικό τίμημα της κάθε ομάδας στην προσφορά, δεν μπορεί, επί ποινή αποκλεισμού, να υπερβαίνει το αντίστοιχο σύνολο του ενδεικτικού προϋπολογισμού της ομάδας. 
Για να θεωρηθεί έγκυρη μια προσφορά για την ομάδα Γ, πρέπει να περιλαμβάνει και τις τρείς υπηρεσίες της ομάδας.
Οι κωδικοί CPV των υπηρεσιών είναι οι παρακάτω:

79980000-7: Υπηρεσίες συνδρομών - Subscription services
48761000-0: Πακέτα λογισμικού αντιιικής προστασίας - Anti-virus software package
48219300-9: Πακέτα λογισμικού διαχείρισης - Administration software package.
72253200-5: Υπηρεσίες υποστήριξης συστημάτων πληροφορικής - Systems support services

3. ΤΕΧΝΙΚΗ ΠΕΡΙΓΡΑΦΗ


Ομάδα Α - Συνδρομή για την ανανέωση του Antivirus
Ο Δήμος Αμαρουσίου διαθέτει σύστημα προστασίας από ιούς (antivirus), κεντρικής διαχείρισης, της εταιρίας ESET, το οποίο είχε αγοραστεί κατόπιν διαγωνισμού το 2012 και έκτοτε αναβαθμίστηκε και επεκτάθηκε περαιτέρω. Πρόκειται για το λογισμικό «ESET PROTECT Entry», για την προστασία των υπολογιστών και των servers, το οποίο πλέον λειτουργεί με Cloud-based Console της κατασκευάστριας εταιρίας και περιλαμβάνει εξακόσιες (600) άδειες χρήσης.
Για να λειτουργεί και να ανανεώνεται το παραπάνω σύστημα antivirus απαιτείται η διαρκής υποστήριξη της εταιρίας κατασκευής του μέσω συνδρομής. Η υποστήριξη συνίσταται στη συνεχή και on-line ενημέρωση του λογισμικού για τους νέους ιούς (virus) και λοιπές απειλές που εμφανίζονται καθημερινά στο διαδίκτυο, καθώς και στην τεχνική υποστήριξη του συστήματος.
Υποχρεώσεις αναδόχου:
Το παραπάνω σύστημα είναι συνδρομητικό, δηλαδή λειτουργεί υποχρεωτικά μέσω συνδρομής. Ο ανάδοχος υποχρεούται να ανανεώσει τη συνδρομή πριν αυτή λήξει (23/1/2025), εφόσον κληθεί να υπογράψει τη σχετική σύμβαση τουλάχιστον τρεις (3) εργάσιμες ημέρες πριν από τη λήξη. Η διάρκεια της ανανέωσης της συνδρομής των 600 αδειών θα είναι για περίπου 20 μήνες και πιο συγκεκριμένα έως και την 30/9/2026.
Ο ανάδοχος ή ο αντιπρόσωπος στην Ελλάδα του παραπάνω συστήματος οφείλει να παρέχει απεριόριστη τηλεφωνική υποστήριξη όλες τις ημέρες και ώρες που θεωρούνται εργάσιμες για το Δημόσιο, για οποιοδήποτε πρόβλημα προκύψει, έτσι ώστε να εξασφαλίζεται συνεχώς η καλή και αξιόπιστη λειτουργία του.

Ομάδα Β - Συνδρομή για την ανανέωση του Συστήματος Διαχείρισης Η/Υ
Ο Δήμος Αμαρουσίου, στο πλαίσιο της αντιμετώπισης της πανδημίας από τον κορωνοϊό Covid-19, προχώρησε κατά το έτος 2020 στην εγκατάσταση συνδρομητικού συστήματος διαχείρισης Η/Υ. Με το σύστημα αυτό μειώθηκαν σημαντικά οι μετακινήσεις των στελεχών του Τμ.Πληροφορικής προς τις υπηρεσίες του Δήμου, εντός και εκτός Δημαρχείου, για παροχή τεχνικής υποστήριξης και ελαχιστοποιήθηκε ο κίνδυνος διάδοσης του κορωνοϊού.
Παράλληλα, δεδομένης της υποστελέχωσης του τμήματος Πληροφορικής, το σύστημα αυτό συντελεί καθοριστικά στην ταχύτερη τεχνική υποστήριξη προς τους υπαλλήλους και τις υπηρεσίες του Δήμου, καθώς και στην κεντρική διαχείριση και αναβάθμιση των Η/Υ για τη βελτίωση της ασφάλειας και της αξιοπιστίας τους.
Πρόκειται για το σύστημα διαχείρισης Η/Υ «Desktop Central» της εταιρίας Manage Engine, το οποίο περιλαμβάνει τον έλεγχο και την τεχνική υποστήριξη έως πεντακοσίων (500) συσκευών (PCs, laptops κλπ), από έως οκτώ (8) τεχνικούς υπαλλήλους. 
Κατά το 2023 το σύστημα αναβαθμίστηκε, από την έκδοση UEM στην έκδοση «Security». Η συγκεκριμένη έκδοση που πλέον λέγεται «EndPoint Central Security» περιλαμβάνει πρόσθετες λειτουργίες ασφάλειας των συστημάτων, όπως: Vulnerability Manager Plus, Application και Device Control, Endpoint DLP, Browser Security και BitLocker Drive Encryption Management.
Το «EndPoint Central Security» εξυπηρετεί τις παρακάτω τρεις βασικές λειτουργίες:
Α. Απομακρυσμένη πρόσβαση στους υπολογιστές. Οι τεχνικοί υπάλληλοι του Τμ.Πληροφορικής έχουν δυνατότητα να συνδέονται με τους υπολογιστές σε όλες τις υπηρεσίες του Δήμου, εντός και εκτός του Δημαρχείου, κατόπιν ηλεκτρονικής έγκρισης των χειριστών τους, για να διεκπεραιώνουν εργασίες τεχνικής υποστήριξης, αντιμετώπισης προβλημάτων, αναβάθμισης λειτουργικού συστήματος και εφαρμογών κλπ.
Β. Κεντρική διαχείριση υπολογιστών. Ο διαχειριστής των κεντρικών συστημάτων του Δήμου έχει δυνατότητα εφαρμογής μαζικών ενημερώσεων, αναβαθμίσεων, εγκαταστάσεων και λοιπών ρυθμίσεων στους υπολογιστές των υπηρεσιών του Δήμου. Με τον τρόπο αυτό εξασφαλίζεται ότι τα λογισμικά είναι πάντα ενημερωμένα και ελαχιστοποιούνται οι κίνδυνοι εισβολής και εξάπλωσης κακόβουλων λογισμικών, η απώλεια δεδομένων κλπ.
Γ. Καταγραφή & αναφορά εξοπλισμού και λογισμικού (inventory). Το λογισμικό παρέχει εγγενή δυνατότητα αναλυτικής αναφοράς των επιμέρους εξαρτημάτων κάθε υπολογιστή, καθώς και των εγκατεστημένων λογισμικών, κάτι απαραίτητο για την τήρηση μητρώου μηχανημάτων και μεταβολών του εξοπλισμού, καθώς και για την εξάλειψη λογισμικών παράνομα εγκατεστημένων ή ξένων προς την υπηρεσία κλπ.
Τα βασικά χαρακτηριστικά του συστήματος είναι τα εξής:
Είναι κατάλληλο για εγκατάσταση σε virtual υπολογιστή (VM) με λειτουργικό σύστημα Windows Server 2012 R2 ή νεότερο που διαθέτει ο Δήμος Αμαρουσίου.
Είναι συμβατό με όλες τις συνήθεις συσκευές και λειτουργικά συστήματα (σταθερό υπολογιστή, laptop, tablet, ακόμα και κινητό τηλέφωνο) ανεξαρτήτως κατασκευαστή και λειτουργικού συστήματος.
Το διαχειριστικό εργαλείο είναι διαδικτυακό, δηλαδή δουλεύει μέσα από έναν περιηγητή διαδικτύου, χωρίς να έχει ιδιαίτερες απαιτήσεις.
Κάθε τεχνικός υπάλληλος του Τμ.Πληροφορικής εισέρχεται στο σύστημα με τους προσωπικούς του κωδικούς και υπάρχει δυνατότητα καταγραφής όλων των ενεργειών των τεχνικών υπαλλήλων που εκτελούνται στους υπολογιστές των χρηστών, τόσο για λόγους ασφάλειας όσο και για λόγους προστασίας δεδομένων.
Έχει δυνατότητα απομακρυσμένης διαχείρισης τόσο των Η/Υ εντός του κεντρικού δικτύου στο Δημαρχείο όσο και των Η/Υ στα μικρά τοπικά δίκτυα σε όλα τα περιφερειακά κτίρια του Δήμου. Προς τούτο, περιλαμβάνεται και το υποσύστημα «Secure Gateway Server», εξασφαλίζοντας έτσι τη διαχείριση και των Η/Υ που λειτουργούν σε άλλα κτίρια του Δήμου (πέραν του Δημαρχείου), χωρίς ανάγκη άλλου λογισμικού.
Είναι συμβατό με τον ευρωπαϊκό κανονισμό 2016/679 για την προστασία των προσωπικών δεδομένων (GDPR) καθώς και τη σχετική εθνική νομολογία.



Υποχρεώσεις αναδόχου:
Το παραπάνω σύστημα είναι συνδρομητικό, δηλαδή λειτουργεί υποχρεωτικά μέσω συνδρομής. Ο ανάδοχος υποχρεούται να ανανεώσει τη συνδρομή πριν αυτή λήξει (30/9/2024), εφόσον κληθεί να υπογράψει τη σχετική σύμβαση τουλάχιστον τρεις (3) εργάσιμες ημέρες πριν από τη λήξη. Η διάρκεια της ανανέωσης της συνδρομής θα είναι για δύο (2) έτη και πιο συγκεκριμένα, έως και την 30/9/2026.
Στη νέα του ανανέωση το σύστημα «EndPoint Central Security» θα καλύπτει έως και εξακόσιες (600) συσκευές και έως οκτώ (8) τεχνικούς υπαλλήλους.
Ο ανάδοχος ή ο αντιπρόσωπος στην Ελλάδα του παραπάνω συστήματος οφείλει να παρέχει απεριόριστη τηλεφωνική υποστήριξη όλες τις μέρες και ώρες που θεωρούνται εργάσιμες για το Δημόσιο, για οποιοδήποτε πρόβλημα προκύψει, έτσι ώστε να εξασφαλίζεται συνεχώς η καλή και αξιόπιστη λειτουργία του.


Ομάδα Γ - Συνδρομές για την ανανέωση του τείχους προστασίας κλπ
Στην ομάδα «Γ» περιλαμβάνονται οι τρεις παρακάτω υπηρεσίες:
Γ1. Συνδρομή για την ανανέωση των δυο (2) συστημάτων τείχους προστασίας (firewall) τύπου FortiGate-500E.
Ο Δήμος Αμαρουσίου διαθέτει τείχος προστασίας (Firewall) της εταιρίας FortiNet το οποίο αποτελείται από δύο (2) συσκευές FortiGate 500E. Το Firewall προστατεύει τους ηλεκτρονικούς υπολογιστές, τους διακομιστές και γενικά ολόκληρο το δίκτυο και τα δεδομένα του Δημαρχείου από εξωτερικές (μέσω διαδικτύου) απειλές και επιθέσεις. Επιπλέον, περιορίζει την πρόσβαση σε ιστοσελίδες επικίνδυνες ή ακατάλληλες για υπηρεσιακή χρήση. Για να λειτουργεί το Firewall απαιτείται η υποστήριξη της εταιρίας κατασκευής του μέσω συνδρομής. Η υποστήριξη συνίσταται στη συνεχή και on-line ενημέρωση του λογισμικού του συστήματος για τις νέες απειλές που εμφανίζονται καθημερινά στο διαδίκτυο. Ειδικότερα, περιλαμβάνονται οι υπηρεσίες «Unified Threat Protection» (IPS, Advanced Malware Protection, Application Control, Web & Video Filtering, Antispam Service, και FortiCare Premium). Κατά τη διάρκεια της συνδρομής ισχύει εγγύηση αντικατάστασης των συσκευών σε περίπτωση βλάβης καθώς και τεχνική υποστήριξη όλες τις εργάσιμες ημέρες και ώρες (5x8).

Γ2. Συνδρομή για το σύστημα ανάλυσης και διαχείρισης τείχους προστασίας τύπου FortiAnalyzer (VM, 5GB).
Για την ανάλυση και επεξεργασία των δεδομένων των firewall είναι απαραίτητο και το συμπληρωματικό σύστημα FortiAnalyzer. Αυτό λειτουργεί σε μορφή Virtual Machine (VM), εγκατεστημένο σε εξυπηρετητή (server) του Δήμου Αμαρουσίου. Περιλαμβάνεται η άδεια χρήσης για έως 5GB δεδομένων (logs) ανά ημέρα, καθώς και η συνδρομή υποστήριξης (Support Subscription) του συστήματος.

Γ3. Συνδρομή για την ανανέωση του συστήματος τείχους προστασίας και των λοιπών συσκευών τύπου Fortinet των δύο ασύρματων δικτύων WiFi4EU.
Ο Δήμος Αμαρουσίου αξιοποίησε το ευρωπαϊκό πρόγραμμα WiFi4EU τον Αύγουστο του 2019, από τους πρώτους Δήμους στην Ελλάδα και δημιούργησε δυο ασύρματα δίκτυα. Το ένα δίκτυο καλύπτει το Δημαρχιακό Μέγαρο ενώ το δεύτερο καλύπτει τις τρεις πλατείες πέριξ του σταθμού ΗΣΑΠ του Δήμου Αμαρουσίου. Τα δύο δίκτυα λειτουργούν συνεχώς έως σήμερα.
Τα παραπάνω ασύρματα δίκτυα αποτελούνται συνολικά από ένα (1) σύστημα τείχους προστασίας τύπου FortiGate-60E, επτά (7) ειδικά switches τύπου FortiSwitch-108E-POE, επτά (7) access points εξωτερικού χώρου τύπου FortiAP-222E και δεκατέσσερα (14) access points εσωτερικού χώρου τύπου FortiAP-221E. 
Για να συνεχίσουν να λειτουργούν απρόσκοπτα, με ασφάλεια και με τεχνική υποστήριξη τα παραπάνω συστήματα είναι απαραίτητη η συνδρομή στην κατασκευάστρια εταιρία. Η υποστήριξη συνίσταται στη συνεχή και on-line ενημέρωση του λογισμικού των συστημάτων για τις νέες απειλές που εμφανίζονται καθημερινά στο διαδίκτυο.
Στη συνδρομή, για τη συσκευή τείχους προστασίας FortiGate-60E περιλαμβάνονται οι υπηρεσίες «Unified Threat Protection» (IPS, Advanced Malware Protection, Application Control, Web & Video Filtering, Antispam Service, and FortiCare Premium). Για όλες τις υπόλοιπες συσκευές περιλαμβάνονται οι υπηρεσίες «FortiCare Premium Support».
Κατά τη διάρκεια της συνδρομής ισχύει εγγύηση αντικατάστασης των συσκευών σε περίπτωση βλάβης καθώς και τεχνική υποστήριξη όλες τις εργάσιμες ημέρες και ώρες (5x8).

Τα συστήματα που περιλαμβάνονται στην ομάδα «Γ» είναι τα παρακάτω: 
	ΟΜ
	ΑΑ
	Είδος συσκευής
	Αριθμός σειράς

	Γ1
	1
	FortiGate-500E
	FG5H0E5819907928

	
	2
	FortiGate-500E
	FG5H0E5819907578

	Γ2
	1
	FortiAnalyzer-VM 5GB
	FAZVMSTM22004381

	Γ3
	1
	FortiGate-60E
	FGT60ETK19006349

	
	2
	FortiSwitch-108E-POE
	S108EP5918008348

	
	3
	FortiSwitch-108E-POE
	S108EP5918008195

	
	4
	FortiSwitch-108E-POE
	S108EP5918008184

	
	5
	FortiSwitch-108E-POE
	S108EP5918008147

	
	6
	FortiSwitch-108E-POE
	S108EP5918008124

	
	7
	FortiSwitch-108E-POE
	S108EP5918008079

	
	8
	FortiSwitch-108E-POE
	S108EP5918008015

	
	9
	FortiAP-222E
	FP222ETF19000729

	
	10
	FortiAP-222E
	FP222ETF19000727

	
	11
	FortiAP-222E
	FP222ETF19000681

	
	12
	FortiAP-222E
	FP222ETF19000585

	
	13
	FortiAP-222E
	FP222ETF19000503

	
	14
	FortiAP-222E
	FP222ETF19000499

	
	15
	FortiAP-222E
	FP222ETF19000477

	
	16
	FortiAP-221E
	FP221E5518099U65

	
	17
	FortiAP-221E
	FP221E5518080866

	
	18
	FortiAP-221E
	FP221E5518080291

	
	19
	FortiAP-221E
	FP221E5518080162

	
	20
	FortiAP-221E
	FP221E5518079930

	
	21
	FortiAP-221E
	FP221E5518079897

	
	22
	FortiAP-221E
	FP221E5518079750

	
	23
	FortiAP-221E
	FP221E5518079653

	
	24
	FortiAP-221E
	FP221E5518079374

	
	25
	FortiAP-221E
	FP221E5518078790

	
	26
	FortiAP-221E
	FP221E5518078357

	
	27
	FortiAP-221E
	FP221E5518076502

	
	28
	FortiAP-221E
	FP221E5518076050

	
	29
	FortiAP-221E
	FP221E5518042277



Υποχρεώσεις αναδόχου:
Τα παραπάνω συστήματα είναι συνδρομητικά, δηλαδή λειτουργούν υποχρεωτικά μέσω συνδρομής. Ο ανάδοχος υποχρεούται να ανανεώσει τις συνδρομές πριν αυτές λήξουν (30/9/2024), εφόσον κληθεί να υπογράψει τη σχετική σύμβαση τουλάχιστον τρεις (3) εργάσιμες ημέρες πριν από τη λήξη των υφιστάμενων συνδρομών. Η διάρκεια της ανανέωσης όλων των συνδρομών θα είναι για 20 μήνες και πιο συγκεκριμένα έως και την 14/6/2026 (τότε λήγει η υποστήριξη της κατασκευάστριας για τις κύριες συσκευές FortiGate).
Ο ανάδοχος ή ο αντιπρόσωπος στην Ελλάδα των παραπάνω συστημάτων, οφείλει να παρέχει απεριόριστη τηλεφωνική υποστήριξη όλες τις ημέρες και ώρες που θεωρούνται εργάσιμες για το Δημόσιο, για οποιοδήποτε πρόβλημα προκύψει, έτσι ώστε να εξασφαλίζεται συνεχώς η καλή και αξιόπιστη λειτουργία τους.

4. ΣΥΓΓΡΑΦΗ ΥΠΟΧΡΕΩΣΕΩΝ

1. Αντικείμενο της μελέτης
Η παρούσα συγγραφή υποχρεώσεων αφορά τις συνδρομές για την ανανέωση του συστήματος antivirus κεντρικής διαχείρισης της εταιρίας ESET (ESET PROTECT Entry), του συστήματος διαχείρισης Η/Υ της εταιρίας Manage Engine (Desktop Central) και του τείχους προστασίας και λοιπών συσκευών της εταιρίας Fortinet, όπως περιγράφονται αναλυτικά στην τεχνική περιγραφή.
2. Προϋπολογισμός
O ενδεικτικός προϋπολογισμός που συντάχθηκε από την υπηρεσία ανέρχεται στο ποσό των €80.017,20 συμπεριλαμβανομένου του ΦΠΑ 24%, ήτοι καθαρό ποσό €64.530,00 και ΦΠΑ €15.487,20. Το ποσό θα βαρύνει τον προϋπολογισμό του Δήμου οικονομικού έτους 2024 και συγκεκριμένα τον κωδικό Κ.Α. 00-6453.012. Οι κωδικοί CPV αναφέρονται στον ενδεικτικό προϋπολογισμό.
3. Ισχύουσες διατάξεις
Η ανάθεση και εκτέλεση της σύμβασης διέπονται από την κείμενη νομοθεσία και τις κατ΄ εξουσιοδότηση αυτής εκδοθείσες κανονιστικές πράξεις, όπως ισχύουν, και ιδίως:
· του ν. 4412/2016 (Α’ 147) “Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ ΕΕ και 2014/25/ΕΕ)»,
· του ν. 4700/2020 (Α’ 127) «Ενιαίο κείμενο Δικονομίας για το Ελεγκτικό Συνέδριο, ολοκληρωμένο νομοθετικό πλαίσιο για τον προσυμβατικό έλεγχο, τροποποιήσεις στον Κώδικα Νόμων για το Ελεγκτικό Συνέδριο, διατάξεις για την αποτελεσματική απονομή της δικαιοσύνης και άλλες διατάξεις» και ιδίως των άρθρων 324-337,
· του ν. 4622/2019 (Α’ 133) «Επιτελικό Κράτος: οργάνωση, λειτουργία & διαφάνεια της Κυβέρνησης, των κυβερνητικών οργάνων & της κεντρικής δημόσιας διοίκησης» και ιδίως του άρθρου 37, 
· του ν. 4601/2019 (Α’ 44) «Εταιρικοί µετασχηµατισµοί και εναρµόνιση του νοµοθετικού πλαισίου µε τις διατάξεις της Οδηγίας 2014/55/ΕΕ του Ευρωπαϊκού Κοινοβουλίου και του Συµβουλίου της 16ης Απριλίου 2014 για την έκδοση ηλεκτρονικών τιµολογίων στο πλαίσιο δηµόσιων συµβάσεων και λοιπές διατάξεις»,
· του άρθρου 11 του ν. 4013/2011 (Α’ 204) «Σύσταση ενιαίας Ανεξάρτητης Αρχής Δημοσίων Συμβάσεων και Κεντρικού Ηλεκτρονικού Μητρώου Δημοσίων Συμβάσεων…»,
· του ν. 3548/2007 (Α’ 68) «Καταχώριση δημοσιεύσεων των φορέων του Δημοσίου στο νομαρχιακό και τοπικό Τύπο και άλλες διατάξεις», 
· του ν. 3310/2005 (Α’ 30) «Μέτρα για τη διασφάλιση της διαφάνειας και την αποτροπή καταστρατηγήσεων κατά τη διαδικασία σύναψης δημοσίων συμβάσεων», του π.δ/τος 82/1996 (Α’ 66) «Ονομαστικοποίηση  μετοχών Ελληνικών Ανωνύμων Εταιρειών που μετέχουν στις διαδικασίες ανάληψης έργων ή προμηθειών του Δημοσίου ή των νομικών προσώπων του ευρύτερου δημόσιου τομέα», της κοινής απόφασης των Υπουργών Ανάπτυξης και Επικρατείας με αρ. 20977/2007 (Β’ 1673) σχετικά με τα «Δικαιολογητικά για την τήρηση των μητρώων του ν.3310/2005, όπως τροποποιήθηκε με τον ν.3414/2005», καθώς και των υπουργικών αποφάσεων, οι οποίες εκδίδονται, κατ’ εξουσιοδότηση  του άρθρου 65 του ν. 4172/2013 (Α’167) για τον καθορισμό: α) των μη «συνεργάσιμων φορολογικά» κρατών και β) των κρατών με «προνομιακό φορολογικό καθεστώς»,
· του Ν.3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης» (ΦΕΚ 87/τ.Α’/2010).
· του π.δ. 39/2017 (Α’ 64) «Κανονισμός εξέτασης προδικαστικών προσφυγών ενώπιων της Α.Ε.Π.Π.»,
· της υπ’ αριθμ. της υπ΄ αριθμ. Κ.Υ.Α. 52445 ΕΞ 2023 (B’ 2385/12.04.2023) «Υποχρέωση υποβολής ηλεκτρονικών τιμολογίων από τους οικονομικούς φορείς»,
· της υπ’ αριθμ. 102080/24-10-2022 (Β΄5623/02.11.2022) απόφασης του Υπουργού Ανάπτυξης και Επενδύσεων  «Ρύθμιση θεμάτων σχετικά με την εξέταση επανορθωτικών μέτρων από την Επιτροπή της παρ.  9 του άρθρου 73 του ν. 4412/2016», 
· της υπ' αριθμ. 76928/13.07.2021 Απόφασης των Υπουργών Ανάπτυξης και Επενδύσεων και Επικρατείας,: “Ρύθμιση ειδικότερων θεμάτων λειτουργίας και διαχείρισης του Κεντρικού Ηλεκτρονικού Μητρώου Δημοσίων Συμβάσεων (ΚΗΜΔΗΣ)” (Β’ 3075), 
· της υπ΄αριθμ. 64233/08.06.2021 (Β΄2453/ 09.06.2021) Κοινής Απόφασης των Υπουργών Ανάπτυξης και Επενδύσεων  και Ψηφιακής Διακυβέρνησης, με θέμα «Ρυθμίσεις τεχνικών ζητημάτων που αφορούν την ανάθεση των Δημοσίων Συμβάσεων Προμηθειών και Υπηρεσιών με χρήση των επιμέρους εργαλείων και διαδικασιών του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ)»,
· της υπ’ αριθμ. 63446/2021 Κ.Υ.Α. (B’ 2338/02.06.2021) «Καθορισμός Εθνικού Μορφότυπου ηλεκτρονικού τιμολογίου στο πλαίσιο των Δημοσίων Συμβάσεων»,
· της υπ΄ αριθμ. Κ.Υ.Α. οικ. 98979 ΕΞ2021 (B’ 3766/13.08.2021) «Ηλεκτρονική Τιμολόγηση στο πλαίσιο των Δημόσιων Συμβάσεων δυνάμει του ν. 4601/2019» (Α΄44),
· της υπ’ αριθμ. Κ.Υ.Α. οικ. 14900/21 (Β’ 466): «Έγκριση σχεδίου Δράσης για τις Πράσινες Δημόσιες Συμβάσεις» (ΑΔΑ: ΨΡΤΟ46ΜΤΛΡ-Χ92
· του ν. 5005/2022 (Α’ 236) «Ενίσχυση δημοσιότητας και διαφάνειας στον έντυπο και ηλεκτρονικό Τύπο - Σύσταση ηλεκτρονικών μητρώων εντύπου και ηλεκτρονικού Τύπου - Διατάξεις αρμοδιότητας της Γενικής Γραμματείας Επικοινωνίας και Ενημέρωσης και λοιπές επείγουσες ρυθμίσεις»,
· του ν. 4919/2022 (Α’ 71) «Σύσταση εταιρειών μέσω των Υπηρεσιών Μιας Στάσης (Υ.Μ.Σ.) και τήρηση του Γενικού Εμπορικού Μητρώου (Γ.Ε.ΜΗ.) - Ενσωμάτωση της Οδηγίας (ΕΕ) 2019/1151 του Ευρωπαϊκού Κοινοβουλίου και του Συμβουλίου της 20ής Ιουνίου 2019 για την τροποποίηση της Oδηγίας (ΕΕ) 2017/1132, όσον αφορά τη χρήση ψηφιακών εργαλείων και διαδικασιών στον τομέα του εταιρικού δικαίου (L 186) και λοιπές επείγουσες διατάξεις»,
· του ν. 4914/2022 (Α’61) «Διαχείριση, έλεγχος και εφαρμογή αναπτυξιακών παρεμβάσεων για την Προγραμματική Περίοδο 2021-2027, σύσταση Ανώνυμης Εταιρείας «Εθνικό Μητρώο Νεοφυών Επιχειρήσεων Α.Ε.» και άλλες διατάξεις», 
· του  ν. 4727/2020 (Α’ 184) «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ) 2016/2102 και της Οδηγίας (ΕΕ) 2019/1024) – Ηλεκτρονικές Επικοινωνίες (Ενσωμάτωση στο Ελληνικό Δίκαιο της Οδηγίας (ΕΕ) 2018/1972 και άλλες διατάξεις», 
· του ν. 4624/2019 (Α’ 137) «Αρχή Προστασίας Δεδομένων Προσωπικού Χαρακτήρα, μέτρα εφαρμογής του Κανονισμού (ΕΕ) 2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και ενσωμάτωση στην εθνική νομοθεσία της Οδηγίας (ΕΕ) 2016/680 του Ευρωπαϊκού Κοινοβουλίου και του Συμβουλίου της 27ης Απριλίου 2016 και άλλες διατάξεις»,
· του ν. 4270/2014 (Α’ 143) «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) – δημόσιο λογιστικό και άλλες διατάξεις»,
· της παρ. Ζ του ν. 4152/2013 (Α’ 107) «Προσαρμογή της ελληνικής νομοθεσίας στην Οδηγία 2011/7 της 16.2.2011 για την καταπολέμηση των καθυστερήσεων πληρωμών στις εμπορικές συναλλαγές»,
· του ν. 3419/2005 (Α’ 297) «Γενικό Εμπορικό Μητρώο (Γ.Ε.ΜΗ.) και εκσυγχρονισμός της Επιμελητηριακής Νομοθεσίας»,
· του ν. 2859/2000 (Α’ 248) «Κύρωση Κώδικα Φόρου Προστιθέμενης Αξίας», 
· του ν.2690/1999 (Α’ 45) «Κύρωση του Κώδικα Διοικητικής Διαδικασίας και άλλες διατάξεις»  και ιδίως των άρθρων 1,2, 7, 11 και 13 έως 15,
· του ν. 2121/1993 (Α’ 25) «Πνευματική Ιδιοκτησία, Συγγενικά Δικαιώματα και Πολιτιστικά Θέματα», 
· του π.δ. 80/2016 (Α’ 145) «Ανάληψη υποχρεώσεων από τους Διατάκτες»,
· του π.δ 28/2015 (Α’ 34) «Κωδικοποίηση διατάξεων για την πρόσβαση σε δημόσια έγγραφα και στοιχεία», 
· του Κανονισμού (ΕΕ) 2022/576 του Συμβουλίου της 8ης Απριλίου 2022 για την τροποποίηση του κανονισμού (ΕΕ) αριθ. 833/2014 σχετικά με περιοριστικά μέτρα λόγω ενεργειών της Ρωσίας που αποσταθεροποιούν την κατάσταση στην Ουκρανία,
· του Εκτελεστικού Κανονισμού (ΕΕ) 2019/1780 της Επιτροπής της 23ης Σεπτεμβρίου 2019, για την κατάρτιση τυποποιημένων εντύπων για τη δημοσίευση προκηρύξεων και γνωστοποιήσεων στον τομέα των δημόσιων συμβάσεων και για την κατάργηση του εκτελεστικού κανονισμού (ΕΕ) 2015/1986 (ηλεκτρονικά έντυπα) (Κείμενο που παρουσιάζει ενδιαφέρον για τον ΕΟΧ) OJ L 272,
· του Κανονισμού (ΕΕ) 2016/679 του ΕΚ και του Συμβουλίου, της 27ης Απριλίου 2016, για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (Γενικός Κανονισμός για την Προστασία Δεδομένων) (Κείμενο που παρουσιάζει ενδιαφέρον για τον ΕΟΧ) OJ L 119 ,
· των σε εκτέλεση των ανωτέρω νόμων εκδοθεισών κανονιστικών πράξεων, των λοιπών διατάξεων που αναφέρονται ρητά ή απορρέουν από τα οριζόμενα στα συμβατικά τεύχη της παρούσας,  καθώς και του συνόλου των διατάξεων του ασφαλιστικού, εργατικού, κοινωνικού, περιβαλλοντικού και φορολογικού δικαίου που διέπει την ανάθεση και εκτέλεση της παρούσας σύμβασης, έστω και αν δεν αναφέρονται ρητά παραπάνω.

4. Συμβατικά στοιχεία
Τα συμβατικά στοιχεία κατά σειρά ισχύος είναι:
1. Το συμφωνητικό που θα υπογραφεί με τον προμηθευτή.
2. Η διακήρυξη του διαγωνισμού με όλα τα παραρτήματά της.
3. Τυχόν συμπληρωματικές πληροφορίες και διευκρινήσεις που θα παρασχεθούν από την αναθέτουσα αρχή.
4. Η προσφορά του αναδόχου.
5. Δικαιολογητικά – Οικονομική προσφορά
Οι προσφέροντες πέραν των δικαιολογητικών που θα εξειδικεύονται στη διακήρυξη του διαγωνισμού, πρέπει να προσκομίσουν επί ποινή αποκλεισμού μια υπεύθυνη δήλωση του Ν1599/1986 ψηφιακά υπογεγραμμένη, όπου θα δηλώνεται ότι:
«Λάβαμε γνώση, είμαστε απολύτως σύμφωνοι και αποδεχόμαστε πλήρως και ανεπιφύλακτα όλους τους όρους και τις τεχνικές προδιαγραφές της με αριθμό 4/2024 μελέτης σας, βάσει της οποίας υποβάλλουμε την προσφορά μας. Η προσφορά μας είναι σε πλήρη συμφωνία και υπερκαλύπτει πλήρως όλες τις απαιτήσεις της μελέτης. Έχουμε λάβει πλήρη γνώση για τα συστήματα του Δήμου σας, για την ανανέωση των οποίων καταθέτουμε την προσφορά μας και θεωρούμε εύλογο το συνολικό τίμημα της ως άνω μελέτης σας. Η εταιρία μας είναι συνεργάτης της εταιρίας ESET και Manage Engine και Fortinet (διαγράψτε ό,τι δεν ισχύει), διαθέτει εξειδικευμένα και έμπειρα στελέχη και μπορεί να αναλάβει την ανανέωση των υπόψη συνδρομών, καθώς και οποιοδήποτε τεχνικό πρόβλημα τυχόν προκύψει, σύμφωνα με όλους τους κανόνες της επιστήμης και της τέχνης. Οι προσφερόμενες τιμές θα παραμείνουν σταθερές για όλη τη διάρκεια της σύμβασης και μέχρι την τελική εξόφληση.»
6. Τρόπος επιλογής αναδόχου
Κριτήριο κατακύρωσης σύμφωνα με το άρθρο 86 του Ν.4412/2016, αποτελεί η πλέον συμφέρουσα από οικονομική άποψη προσφορά που θα προσδιοριστεί αποκλειστικά βάσει τιμής (χαμηλότερη τιμή) ξεχωριστά για κάθε μια από τις ομάδες των συστημάτων που αναφέρονται στον ενδεικτικό προϋπολογισμό. Οι προσφορές θα αξιολογηθούν ξεχωριστά ανά ομάδα και η κάθε ομάδα μπορεί να κατακυρωθεί σε διαφορετικό ανάδοχο.
Οι ενδεικτικές τιμές των επιμέρους συστημάτων δεν είναι δεσμευτικές για τους υποψήφιους αναδόχους. Όμως, το συνολικό κόστος της κάθε ομάδας στην προσφορά, δεν μπορεί, επί ποινή αποκλεισμού, να υπερβαίνει το αντίστοιχο σύνολο του ενδεικτικού προϋπολογισμού της ομάδας. 
Η προσφορά πρέπει να καλύπτει υποχρεωτικά όλα τα συστήματα της κάθε ομάδας που περιλαμβάνει και ολόκληρη τη ζητούμενη ποσότητα. Προσφορές που δεν θα περιλαμβάνουν όλα τα συστήματα κάποιας ομάδας και ολόκληρη τη ζητούμενη ποσότητα, θα απορρίπτονται ως προς τη συγκεκριμένη ομάδα. Όταν μια προσφορά απορριφθεί ως προς ένα σύστημα, αναγκαστικά απορρίπτεται ως προς ολόκληρη την ομάδα που περιλαμβάνει το συγκεκριμένο σύστημα.
Οι τιμές θα προσφέρονται σε απόλυτη συμφωνία με τους όρους που προσδιορίζονται στην τεχνική περιγραφή.
Η ανάθεση θα γίνει σύμφωνα με τον Ν.4412/2016 «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)»
7. Χρόνος εκτέλεσης της σύμβασης
H διάρκεια των συμβάσεων θα είναι δύο (2) μήνες από την υπογραφή τους.
Οι συμβάσεις έχουν δυνατότητα παράτασης κατόπιν συμφωνίας των δύο μερών, χωρίς καμία αλλαγή των όρων που θα αναφέρονται στη σύμβαση και χωρίς αύξηση του συμβατικού αντικειμένου και ποσού.
Οι συμβάσεις λύνονται αυτοδίκαια, πριν παρέλθει η αρχική διάρκειά τους, μόλις ολοκληρωθεί η ανανέωση των συνδρομών και εμφανιστούν στα αντίστοιχα συστήματα οι νέες ημερομηνίες λήξης τους.
Αν λήξει η συνολική διάρκεια της σύμβασης, χωρίς να υποβληθεί εγκαίρως αίτημα παράτασης ή, αν λήξει η παραταθείσα, κατά τα ανωτέρω, διάρκεια, χωρίς να έχουν ανανεωθεί οι συνδρομές όπως περιγράφονται στη μελέτη, ο ανάδοχος κηρύσσεται έκπτωτος.
8. Υποχρεώσεις αναδόχου
Οι υποχρεώσεις του ανάδοχου αναγράφονται αναλυτικά στην Τεχνική Περιγραφή της παρούσας μελέτης.
9. Εκτέλεση της σύμβασης και παραλαβή
Οι υπηρεσίες παρέχονται στο Δημοτικό Κατάστημα του Δήμου Αμαρουσίου και στα υπόλοιπα κτίρια όπου λειτουργούν υπηρεσίες του Δήμου.
Η εκτέλεση και παραλαβή των υπηρεσιών ανανέωσης των συνδρομών θα γίνει από τον Δήμο Αμαρουσίου, σύμφωνα με την κείμενη νομοθεσία (Ν.4412/2016).
Κατά την εκτέλεση της σύμβασης, ο ανάδοχος οφείλει να τηρεί τις υποχρεώσεις του που απορρέουν από τις διατάξεις της περιβαλλοντικής, κοινωνικοασφαλιστικής και εργατικής νομοθεσίας, που έχουν θεσπισθεί με το δίκαιο της Ευρωπαϊκής Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικού και εργατικού δικαίου, οι οποίες απαριθμούνται στο Παράρτημα X του Προσαρτήματος Α΄ του Ν.4412/2016. Η τήρηση των εν λόγω υποχρεώσεων ελέγχεται και βεβαιώνεται από τα όργανα που επιβλέπουν την εκτέλεση των δημοσίων συμβάσεων και τις αρμόδιες δημόσιες αρχές και υπηρεσίες που ενεργούν εντός των ορίων της ευθύνης και της αρμοδιότητάς τους. Ο Δήμος δεν υποχρεούται να απορροφήσει το σύνολο των ποσοτήτων και της δαπάνης που αναγράφονται στον προϋπολογισμό.
10. Έκπτωση αναδόχου – Ποινικές ρήτρες
Σε περίπτωση που ο ανάδοχος αρνείται ή αδυνατεί να ανταποκριθεί έγκαιρα στις υποχρεώσεις του, όπως αυτές προσδιορίζονται στην τεχνική περιγραφή της μελέτης, ο Δήμος μπορεί να δώσει ρητή προθεσμία για να συμμορφωθεί προς τις υποδείξεις. Σε περίπτωση μη συμμόρφωσης, ο Δήμος δύναται να επιβάλει ποινικές ρήτρες ή/και να κηρύξει έκπτωτο τον ανάδοχο σύμφωνα με τις διατάξεις της κείμενης νομοθεσίας (Ν.4412/2016).
11. Τρόπος πληρωμής
Η καταβολή της αμοιβής του αναδόχου ή των αναδόχων, σύμφωνα με την οικονομική προσφορά και σύμφωνα με τους όρους της μελέτης, θα γίνει μετά από την ανανέωση των αντίστοιχων συνδρομών.
Οι τιμές δεν δύνανται αναπροσαρμογής για οποιονδήποτε λόγο ή αιτία, αλλά παραμένουν σταθερές και αμετάβλητες σε όλη την διάρκεια της σύμβασης και έως την τελική εξόφληση. Ο ανάδοχος εγγυάται το σταθερό και αμετάβλητο της συμφωνημένης τιμής ανεξάρτητα αν έως την εξόφληση υπάρξουν αυξήσεις οποιουδήποτε κόστους και από οποιοδήποτε λόγο στις τιμές των συνδρομών.
12. Φόροι, Τέλη, Κρατήσεις
Στη συμβατική αξία των συνδρομών, εκτός του ΦΠΑ, διενεργούνται όλες οι νόμιμες κρατήσεις (και τα τέλη χαρτοσήμου) οι οποίες βαρύνουν τον προμηθευτή. Τα παραπάνω ποσά έχουν περιληφθεί στην προσφερόμενη από τον προμηθευτή τιμή και καμία αμφισβήτηση δεν είναι δυνατό να προκύψει ή ενδεχόμενη απαίτηση από τον προμηθευτή για επιπλέον καταβολή αποζημίωσης σ’ αυτόν για τις παραπάνω δαπάνες. Γενικά ο ανάδοχος βαρύνεται βάση των κειμένων διατάξεων, με όλους τους φόρους, τέλη και κρατήσεις, που ισχύουν, εκτός από τον ΦΠΑ που βαραίνει τον Δήμο.
13. Ρήτρα εμπιστευτικότητας κατά την εκτέλεση της σύμβασης
Ο ανάδοχος, από την στιγμή που θα αποκτήσει πρόσβαση σε απόρρητες ή εμπιστευτικές πληροφορίες ψηφιακής μορφής ή σε φυσικό αρχείο, δεσμεύεται πως έχει λάβει γνώση ότι οι εμπιστευτικές αυτές πληροφορίες προστατεύονται από την Πολιτική Ασφάλειας Πληροφοριών του Δήμου Αμαρουσίου, την υφιστάμενη Εθνική Νομοθεσία περί προστασίας προσωπικών δεδομένων, καθώς και το Κανονιστικό Πλαίσιο που αφορά στη λειτουργία του Οργανισμού.
Ο ανάδοχος για όλα τα στοιχεία που θα παρασχεθούν από τον Δήμο Αμαρουσίου, αναλαμβάνει την υποχρέωση έναντι του Δήμου Αμαρουσίου αποφυγής οιασδήποτε διαρροής τους και του χειρισμού τούτων κατά τρόπον που εξασφαλίζεται απόλυτη εχεμύθεια. Η ως άνω υποχρέωση δεσμεύει και τον Δήμο Αμαρουσίου ως Αναθέτουσα Αρχή.
Σε περίπτωση που έχει δοθεί στον ανάδοχο πρόσβαση σε Πληροφοριακά Συστήματα του Δήμου Αμαρουσίου, ο ανάδοχος υποχρεούται να διαφυλάξει το απόρρητο και να μην αποκαλύψει το όνομα χρήστη και τον κωδικό πρόσβασης με τα οποία αποκτά πρόσβαση σε αυτά. 
Ο ανάδοχος ως αποδέκτης πληροφοριών θα πρέπει:
· Να λαμβάνει υπόψη ότι οι παρεχόμενες πληροφορίες είναι εμπιστευτικές και δι’ ιδίαν μόνο χρήση, η δε περαιτέρω διάδοση των σε τρίτους απαγορεύεται.
· Να μην κάνει χρήση των παρεχόμενων πληροφοριών για σκοπούς άλλους από αυτόν για τον οποίο δόθηκαν.
· Να μην αναπαραγάγει καθ’ οιονδήποτε τρόπο τις ληφθείσες πληροφορίες.
· Να επιστρέψει στο Δήμο Αμαρουσίου οποιοδήποτε έγγραφο εάν του ζητηθεί.
Ο ανάδοχος έχει την αποκλειστική ευθύνη για οποιαδήποτε πρόσβαση στα πληροφοριακά συστήματα του Δήμου Αμαρουσίου με τη χρήση των δικών του κωδικών και σε περίπτωση που έχει την υποψία ότι κάποιος άλλος χρησιμοποιεί τους δικούς του κωδικούς πρόσβασης, θα πρέπει να το αναφέρει αμέσως στο Τμήμα Πληροφορικής του Δήμου Αμαρουσίου.
Η υποχρέωσή του αναδόχου σχετικά με την προστασία των απόρρητων και εμπιστευτικών πληροφοριών στις οποίες έχει πρόσβαση λόγω της εργασίας που του έχει ανατεθεί, της συνεργασίας του με τον Δήμο Αμαρουσίου ή της δυνατότητας χρήσης των υπηρεσιών που του έχει δοθεί, θα συνεχίζει να υφίσταται και μετά τον τερματισμό της παραπάνω σχέσης του με τον Δήμου Αμαρουσίου.
Ο ανάδοχος αποδέχεται και έχει πλήρως κατανοήσει ότι η σκόπιμη αποκάλυψη εκ μέρους του εμπιστευτικών πληροφοριών σε οποιοδήποτε μη εξουσιοδοτημένο άτομο μπορεί να επισύρει νομικές διώξεις και κυρώσεις εναντίον του. Αποδέχεται επίσης ότι έχει πλήρως κατανοήσει πως η σκόπιμη και μη εξουσιοδοτημένη αποκάλυψη αποτελεί καταστρατήγηση της Πολιτικής Ασφάλειας του Δήμου Αμαρουσίου και λόγο για ενδεχόμενη κήρυξη του αναδόχου ως εκπτώτου.
14. Επίλυση διαφορών
Κατά την εκτέλεση Δημοσίων συμβάσεων εφαρμόζονται: α) οι διατάξεις του Ν.4412/2016 , β) οι όροι της σύμβασης και της μελέτης και γ) συμπληρωματικά, ο Αστικός Κώδικας σύμφωνα με το άρθρο 129 του Ν.4412/2016.
Ο Δήμος και ο ανάδοχος θα επιδιώκουν να ρυθμίζουν φιλικά κάθε διαφορά που τυχόν θα ανακύπτει μεταξύ τους κατά τη διάρκεια της ισχύος της σύμβασης που θα υπογραφεί. Δικαστήρια αρμόδια επίλυσης τυχόν διαφορών ορίζονται τα των Αθηνών.

